Sant'Àgata li Battiati - Wikipedia

# Sant'Àgata li Battiati

### Di Wikipedia, l'enciclopedìa lìbbira.

Sant'Àgata li Battiati
Muttu:
Nomu ufficiali: | Sant'Agata li Battiati
Pruvincia: | Catania (CT)
Superfici: | 3 km²
Abbitanti: | 10.289
Dinzitati: | 3430 ab./km²
Cumuni cunfinanti: | Catania, Gravina di Catania, San Giuvanni la Punta, Trimistieri Etneu
CAP: | 95030
Prifissu telefònicu: | +095

Sant'Àgata li Battiati è un cumuni di 10.289 abbitanti dâ pruvincia di Catania.

## [cancia] Àutri noma

Lu cumuni sicilianu di Sant'Àgata li Battiati veni chiamatu macari Sant'Àjta li Vattiati o Sant'Àita li Vattiati o Sant'Àita li Battiati o Sant'Àjita li Vattiati o Sant'Àjita li Battiati o cchiù simpricimenti I Vattiati.

## [cancia] Storia

Pi causanza di la vicinanza a la cità di Catania, hà sempri avutu cu chista li stissi avvinimenti stòrici, e pirciò nun havi nu passatu ca la cuntraddistingui pi fatti particulari. Nutizzi di la sò nàscita, ntra la storia e la liggenna, cuntati di na ginirazzioni a n'àutra, e scritti macari supra a tanti libbri di storia catanisa o di li comuna vicini, arricòrdanu li urìggini di lu beddu paisi, ca vèninu di nu eventu fattu di na pirsunalità llustri: Sant’Àjta, la Vìrgini e Màrtiri catanisa, ca la vosi unurari di la sò prutizzioni.

## [cancia] Nàscita di lu nomu ntra storia e liggenna

Sant’ Àjta Li Vattiati facìa parti di la cuntrata ditta "Terra di S. Àjta"; era furmata di nu gruppu di casuddi, misi a nord di la citati di Catania. Si hannu picca nutizzi e li primi d’iddi sunnu di la prima mitati di lu sèculu XV: quannu scassò la muntagna (Etna) nta lu 1444 la citati di Catania fu minazzata, tantu era abbunnanti la culata di la lava. Lu Vìscuvu di la cità, Giuvanni De Pescibus, pi granni raccumannazzioni di lu Viciré di Sicilia Ximene De Urrea e di na fudda di divoti, prijò lu Biatu Girimia (nu mònucu duminicanu) di jiri ‘n prucissioni cô "Velu di Sant'Àjta" ntê vicinanzi di la culata.

Pi miràculu, la culata si frimmò d’avanti a lu velu. Nta ssu locu, unni tutti dìssuru ca Sant’Àjta ci fici lu miràculu, li fideli ci fìciru na icona e appoi nu tempiu nicareddu cu na Funti Battisimali. Pi divuzzioni di nu jùdici catanisi, lu sò nomu era D'Arcangelo Larenzu, nto 1693 la cappedda vinni dutata di nu bustu di la Santa.

Alla funti battisimali di la Cappella ci jìvanu l'abbitanti di li casi vicini, ca purtàvanu li figghi nta l’ùnica funti battisimali ca c’era nta dda zona, pirciò l'antica "Terra Sanctae Àgathae" addivintò terra di li "battizzati", ‘n sicilianu "Battiati o Vattiati ". Cu lu passari di li sèculi, la cappedda si distruggìu e vinni scunzacrata e oggi, a via Roma, ristau sulu quarchi muru sdirrubbatu.

Estrattu di "http://scn.wikipedia.org../../../s/a/n/Sant%27%C3%80gata_li_Battiati_32be.html"

Catigurìa: Cumuni dâ pruvincia di Catania

##### Views

- artìculu
- discussioni
- Virsioni currenti

##### Attrova

##### Àutri lingui

- Deutsch
- English
- Esperanto
- Français
- Italiano
- Nnapulitano
- Nederlands
- Polski
- Português